ҰОҚ: Сөйлеуді дамыту

Білім беру саласы: Қатынас.

Тақырыбы: Үй жиһаздары

Мақсаты: Үй ішіне қажетті жиһаздардың жеке бөліктерін сөзбен дұрыс айтуға дөңгелек үстел, түсі көк төрт аяғы барын үйрету.

-Бөлменің ішіндегі жиһаздар туралы айта білуді үйрету.

-Баланың зиінің логикалық ойлауын тілін дамыту.

Жиһаздарды күтуге тәрбиелеу.

Сөздік жұмыс: Балалардың сөз қорларын жиһаз атауларымен кеңейту, жиһаз сөзін балалардың сөйлемдерінде қолдануды үйрету.

Әдіс тәсілдері: Әңгіме жұмбақтарды шешу. Дидактикалық ойын. Алдын ала істелінген жұмыс: Жиһаздар суреттерін құрастыру. Үй отбасы, сюжеттік рөлдік ойын, д.ойын қандай?

Көрнекі құралдар: Қуыршақ жиһаздары, жиһаздар тақырыбы бойынша суреттер ойыншық аю.

Балалар топқа кіріп жарты шеңбер құрайды, тәрбиеші балалар назарын қонақтарға аударады. Бір - бірімізге жылуымызды сезінейік. Жақынырақ танысайық.Тәрбиеші шеңбермен тұған балаларға кезекпен допты лақтырып отырып есімдерін сұрайды

Мен бүгін балабақшаға келе жатып сандық тауып алдым. Бұл сандықта біреу бар сияқты қараңдаршы балалар, мұнда хат бар екен хаттың ішінде жұмбақ жасырыпты.

Қорбаң, қорбаң етеді,

Орман оның мекені.

Тәтті балға тойып ап, қыста ұйқыға кетеді. (Аю)

Аю: Сәлеметсіздерме? Мен кішкентай қонжықпын мен орманда тұрамын ал сендер қайда тұрасыңдар?

-Ал үйлеріңде бөлмелеріңде не бар?

Тәрбиеші бөлме бейнесінің суретін көрсетеді.

Тәрбиеші: Я қонжық осындай жиһаздар әр үйде бар.

Қонжық: Ал менің үйімде ешқандай жиһаздар жоқ менде осындай ыңғайлы жиһазды қалаймын бірақ білмеймін қандайын таңдап алайын сендер маған көмектесесіңдерме?

1.Тәрбиеші: Балалар қонжыққа жиһазды таңдап алуға көмектесемізбе? Жиһаздар дүкеніне барайық.

Тәрбиеші балаларға ойлануға ұсыныс жасайды.Қонжықтың бөлмесіне қандай жиһазды қоюға болады? Қонжық саған бөлмең ұнайма?

2.Балалар қонжық бұл жиһаз заттарын есіне сақтау үшін ойын ойнайық. Мен сендерге жұмбақ жасырамын ал сендер жауабын табыңдар.

Төрт аяғы болсада,

Етік киіп көрмеген

Жалқаулығы соншама аттап шықпас бөлмеден. (Үстел)

Мен жайлымын жұмсақпын,

Мені табу қиын емес

Ұнатады әжелер мен сәбилер

Отыруға, жатуға. (Диван)

Кеш батты, шаршадың сен ұйқын келді

Ұйқы бөлмеде күтіп тұр сені. (Керует)

-Аю сен есіне барлығын сақтап алдың ба? Жарайсың!

Балалар өте ақылды.Жарайсыңдар! Қонжыққа көмектесіңдер.

Сергіту сәті.

Қонжықтар орманда тұрды,

Бастарымен бұлай бұрды

Қорбан-қорбан жүрді

Бал жегенді біледі

Ойын: «Не жетпейді?»

Тәрбиеші балаларға жиһаздың бір бөлшегі жетпейтін суреттерді көрсетеді.

-Балалар неліктен бұл жиһаздар сынып қалды?

-Жиһазды қалай күту керек?

-Ал біздің тобымызда қандай жиһаз бар?

Сабақты қорытындылау.

-Аю сендерге рахмет айтып жатыр. Сендер оларға өте жақсы көмектестіңдер. Олар енді біледі үйде қандай жиһаздар болу керек және жиһаздарын қалай күту керек екенін. Қонжық балалармен қоштасады. Сыйлықтарын таратады.